stanford-oval/wikipedia huggingface dataset:
עונת 2014/2015 בליגת האלופות

| --- | --- |

 מארחת:  האצטדיון האולימפי של ברלין, ברלין, גרמניה (משחק הגמר)
 תקופת התחרות:  1 ביולי 2014 – 6 ביוני 2015 (341 ימים) 
 מספר משתתפות:  32  (מתוך 77 משתתפות שנרשמו)
 הזוכה:  ספרד ברצלונה
 מספר משחקים:  125
 מספר שערים:  361 (2.89 בממוצע למשחק)
 מספר צופים:  5,136,695 (41,094 בממוצע למשחק)
 מלך השערים:  ארגנטינה ליונל מסי ברזיל ניימאר פורטוגלכריסטיאנו רונאלדו (10 שערים כל אחד)
 → 2013/20142015/2016 ←
עונת 2014/2015 של ליגת האלופות היא העונה ה-60 של הטורניר וה-23 במתכונת החדשה של ליגת האלופות משנת 1992. משחק הגמר נערך באצטדיון האולימפי של ברלין בגרמניה ובו ברצלונה ניצחה את יובנטוס 1-3. מחזיקת התואר בעונה הקודמת היא ריאל מדריד, שזכתה בו 10 פעמים. זאת השנה הראשונה בה גיברלטר שלחה נציגה לטורניר, בהיותה החברה ה-54 של אופ"א, והשנה הראשונה בה ישתמשו בספריי לסימון על כר הדשא.
מכבי תל אביב הייתה הקבוצה הישראלית היחידה שהשתתפה בטורניר. הקבוצה הגיעה עד לשלב המוקדמות השלישי בו הודחה על ידי מריבור מסלובניה.
שלב המוקדמות > שלב המוקדמות הראשון

ההגרלה נערכה ב-24 ביוני 2014.
| קבוצה א' | תוצאה | קבוצה ב' | סיבוב ראשון | סיבוב שני |
| --- | --- | --- | --- | --- |
| ארמניה באנהטאס | 3 - 3 (ש) | אנדורה סנטה קולומה | 0 - 1 | 3 - 2 |
| איי פארו הבנר בולטפלאג | 6 - 3 | גיברלטר לינקולן רד אימפס | 1 - 1 | 5 - 2 |
| אסטוניה לבדיה טאלין | 8 - 0 | סן מרינו לה פיוריטה | 1 - 0 | 7 - 0 |
שלב המוקדמות > שלב המוקדמות השני

המשחקים נערכו ב-15 ביולי, 16 ביולי, 22 ביולי וב-23 ביולי 2014.
| קבוצה א' | תוצאה | קבוצה ב' | סיבוב ראשון | סיבוב שני |
| --- | --- | --- | --- | --- |
| אלבניה סקנדרבו קורצ'ה | 1 - 1 (ש) | בלארוס באטה בוריסוב | 0 - 0 | 1 - 1 |
| ישראל מכבי תל אביב | 3 - 0 | אנדורה סנטה קולומה | 1 - 0 | 2 - 0 |
| קזחסטן אקטובה | 4 - 0 | גאורגיה דינמו טביליסי | 1 - 0 | 3 - 0 |
| סלובניה מריבור  | 2 - 0 | בוסניה והרצגובינה זרינסקי מוסטאר | 0 - 0 | 2 - 0 |
| מונטנגרו סוטייסקה ניקשיץ' | 0 - 5 | מולדובה שריף טירספול | 0 - 2 | 0 - 3 |
| אסטוניה לבדיה טאלין | 1 - 8 | צ'כיה ספרטה פראג | 0 - 7 | 1 - 1 |
| לטביה ונטספילס | 0 - 1 | שוודיה מאלמה  | 0 - 0 | 0 - 1 |
| ויילס דה ניו סיינטס | 0 - 3 | סלובקיה סלובן ברטיסלאבה | 0 - 1 | 0 - 2 |
| סקוטלנד סלטיק | 5 - 0 | איסלנד קיי. אר. רייקיאוויק | 1 - 0 | 4 - 0 |
| הונגריה דברצן ו.ס.ק. | 2 - 0 | צפון אירלנד קליפטונוויל | 0 - 0 | 2 - 0 |
| איי פארו הבנר בולטפלאג | 1 - 6 | סרביה פרטיזן בלגרד | 0 - 3 | 1 - 3 |
| אירלנד סנט פטריקס אתלטיק | 1 - 6 | פולין לגיה ורשה  | 1 - 1 | 0 - 5 |
| פינלנד ה.י.ק. הלסינקי | 2 - 1 | מקדוניה רבוטניצ'קי קומטל סקופיה | 0 - 0 | 2 - 1 |
| ליטא ז'לגיריס וילנה | 0 - 4 | קרואטיה דינמו זאגרב | 0 - 2 | 0 - 2 |
| לוקסמבורג F91 דודלאנג' | 1 - 5 | בולגריה לודוגורץ ראזגרד  | 0 - 4 | 1 - 1 |
| אזרבייג'ן קרבאך | 5 - 0 | מלטה ולטה | 1 - 0 | 4 - 0 |
| רומניה סטיאווה בוקרשט | 3 - 0 | נורווגיה סטרומסגודסט | 1 - 0 | 2 - 0 |
שלב המוקדמות > שלב המוקדמות השני > שלב המוקדמות השלישי

הסיבוב הראשון נערך ב־29–30 ביולי, והסיבוב השני נערך ב־5–6 באוגוסט
שלב המוקדמות > שלב המוקדמות השני > מסלול האלופות

| קבוצה א' | תוצאה | קבוצה ב' | סיבוב ראשון | סיבוב שני |
| --- | --- | --- | --- | --- |
| אוסטריה רד בול זלצבורג | 3 - 2 | אזרבייג'ן קרבאך | 1 - 2 | 2 - 0 |
| בלארוס באטה בוריסוב | 3 - 2 | הונגריה דברצן ו.ס.ק. | 0 - 1 | 3 - 1 |
| מולדובה שריף טירספול | 1 - 2 | סלובקיה סלובן ברטיסלאבה | 1 - 2 | 0 - 0 |
| רומניה סטיאווה בוקרשט | 4 - 3 | קזחסטן אקטובה | 2 - 2 | 2 - 1 |
| קרואטיה דינמו זאגרב | 1 - 2 | דנמרק אולבורג | 1 - 0 | 0 - 2 |
| סקוטלנד סלטיק | (ש) 4 - 4 | פולין לגיה ורשה | 1 - 4 | 3 - 0 (טכני) |
| ישראל מכבי תל אביב | 2 - 3 | סלובניה מריבור | 0 - 1 | 2 - 2 |
| קפריסין אפואל ניקוסיה | 4 - 2 | פינלנד ה.י.ק. הלסינקי | 2 - 2 | 2 - 0 |
| שוודיה מאלמה | (ש) 4 - 4 | צ'כיה ספרטה פראג | 2 - 4 | 2 - 0 |
| סרביה פרטיזן בלגרד | (ש) 2 - 2 | בולגריה לודוגורץ ראזגרד | 0 - 0 | 2 - 2 |
שלב המוקדמות > שלב המוקדמות השני > מסלול הליגה

| קבוצה א' | תוצאה | קבוצה ב' | סיבוב ראשון | סיבוב שני |
| --- | --- | --- | --- | --- |
| רוסיה זניט סנקט פטרבורג | 3 - 1 | קפריסין א.א.ל. לימסול | 0 - 1 | 3 - 0 |
| דנמרק פ.צ. קופנהגן | 2 - 0 | אוקראינה דנייפרו | 0 - 0 | 2 - 0 |
| טורקיה בשיקטש | 5 - 2 | הולנד פיינורד | 2 - 1 | 3 - 1 |
| צרפת ליל | 3 - 1 | שווייץ גראסהופרס ציריך | 2 - 0 | 1 - 1 |
| יוון פנאתינאיקוס | 1 - 2 | בלגיה סטנדרד לייז' | 0 - 0 | 1 - 2 |
שלב המוקדמות > שלב הפלייאוף

ההגרלה הייתה ב-8 באוגוסט 2014, הסיבוב הראשון שוחק ב-19 וב-20 באוגוסט, והסיבוב השני שוחק ב-26 וב-27 באוגוסט 2014
שלב המוקדמות > שלב הפלייאוף > מסלול האלופות

| קבוצה א' | תוצאה | קבוצה ב' | סיבוב ראשון | סיבוב שני |
| --- | --- | --- | --- | --- |
| סקוטלנד סלטיק | 1 - 2 | סלובניה מריבור | 1 - 1 | 0 - 1 |
| שוודיה מאלמה | 4 - 2 | אוסטריה רד בול זלצבורג | 1 - 2 | 3 - 0 |
| קפריסין אפואל ניקוסיה | 5 - 1 | דנמרק אולבורג | 1 - 1 | 4 - 0 |
| בולגריה לודוגורץ ראזגרד | 1 - 1 (6 - 5)(פ) | רומניה סטיאווה בוקרשט | 0 - 1 | 1 - 0(פ) |
| בלארוס באטה בוריסוב | 4 - 1 | סלובקיה סלובן ברטיסלאבה | 1 - 1 | 3 - 0 |
שלב המוקדמות > שלב הפלייאוף > מסלול הליגה

| קבוצה א' | תוצאה | קבוצה ב' | סיבוב ראשון | סיבוב שני |
| --- | --- | --- | --- | --- |
| אנגליה ארסנל | 1 - 0 | טורקיה בשיקטש | 0 - 0 | 1 - 0 |
| רוסיה זניט סנקט פטרבורג | 4 - 0 | בלגיה סטנדרד לייז' | 1 - 0 | 3 - 0 |
| גרמניה באייר לברקוזן | 7 - 2 | דנמרק פ.צ. קופנהגן | 3 - 2 | 4 - 0 |
| פורטוגל פורטו | 3 - 0 | צרפת ליל | 1 - 0 | 2 - 0 |
| ספרד אתלטיק בילבאו | 4 - 2 | איטליה נאפולי | 1 - 1 | 3 - 1 |
שלב הבתים

32 קבוצות הוגרלו ל-8 בתים וישחקו בשיטת בית-חוץ, כאשר שתי הראשונות מכל בית מעפילות לשלב שמינית הגמר. שתי קבוצות עושות את הופעת הבכורה שלהם בשלב זה, לודוגורץ ראזגרד הבולגרית, ומאלמו השוודית.
שלבי הנוקאאוט > חצי הגמר

הסיבוב הראשון נערך ב-5 וב-6 במאי והסיבוב השני נערך ב-12 וב-13 במאי 2015.
| קבוצה א' | תוצאה | קבוצה ב' | סיבוב ראשון | סיבוב שני |
| --- | --- | --- | --- | --- |
| ספרד ברצלונה | 5–3 | גרמניה באיירן מינכן | 3–0 | 2–3 |
| איטליהיובנטוס | 3–2 | ספרד ריאל מדריד | 2–1 | 1–1 |
| 0 | 1 | 2 | 3 | 4 |
| --- | --- | --- | --- | --- |
| 6 במאי 2015   21:45 | ספרד ברצלונה | 3–0 | גרמניה באיירן מינכן | קאמפ נואו, ברצלונה צופים: 95,639 שיפוט: ניקולה ריצולי (איטליה) |
| 6 במאי 2015   21:45 | מסי  77', 80'   ניימאר  90+4' | (סיקור) |  | קאמפ נואו, ברצלונה צופים: 95,639 שיפוט: ניקולה ריצולי (איטליה) |
| 0 | 1 | 2 | 3 | 4 |
| --- | --- | --- | --- | --- |
| 12 במאי 2015   21:45 | גרמניה באיירן מינכן | 3–2 | ספרד ברצלונה | אליאנץ ארנה, מינכן צופים: 70,000 שיפוט: מארק קלאטנבורג (אנגליה) |
| 12 במאי 2015   21:45 | בן עטיה  7'   לבנדובסקי  59'   מולר  74' | (סיקור) | ניימאר  15', 29' | אליאנץ ארנה, מינכן צופים: 70,000 שיפוט: מארק קלאטנבורג (אנגליה) |
ברצלונה ניצחה 5–3 בסיכום שני המשחקים.
| 0 | 1 | 2 | 3 | 4 |
| --- | --- | --- | --- | --- |
| 5 במאי 2015   21:45 | איטליה יובנטוס | 2–1 | ספרד ריאל מדריד | אצטדיון יובנטוס, טורינו צופים: 41,011 שיפוט: מרטין אטקינסון (אנגליה) |
| 5 במאי 2015   21:45 | מוראטה  8'   טבס  58' (פ) | (סיקור) | רונאלדו  27' | אצטדיון יובנטוס, טורינו צופים: 41,011 שיפוט: מרטין אטקינסון (אנגליה) |
| 0 | 1 | 2 | 3 | 4 |
| --- | --- | --- | --- | --- |
| 13 במאי 2015   21:45 | ספרד ריאל מדריד | 1–1 | איטליה יובנטוס | סנטיאגו ברנבאו, מדריד צופים: 78,153 שיפוט: יונאס אריקסון (שוודיה) |
| 13 במאי 2015   21:45 | רונאלדו  23' (פ) | (סיקור) | מוראטה  57' | סנטיאגו ברנבאו, מדריד צופים: 78,153 שיפוט: יונאס אריקסון (שוודיה) |
יובנטוס ניצחה 3–2 בסיכום שני המשחקים.
שלבי הנוקאאוט > הגמר

הגמר נערך ב-6 ביוני 2015 באצטדיון האולימפי של ברלין בגרמניה.
| 0 | 1 | 2 | 3 | 4 |
| --- | --- | --- | --- | --- |
| 6 ביוני 2015   21:45 | איטליה יובנטוס | 1–3 | ספרד ברצלונה | האצטדיון האולימפי, ברלין צופים: 70,442 שיפוט: ג'ינייט צ'אקיר (טורקיה) |
| 6 ביוני 2015   21:45 | מוראטה  55' | (סיקור) | ראקיטיץ'  4'   סוארס  68'   ניימאר  90+7' | האצטדיון האולימפי, ברלין צופים: 70,442 שיפוט: ג'ינייט צ'אקיר (טורקיה) |
סטטיסטיקה > מלך השערים

| דירוג | שחקן | קבוצה | שערים | דקות |
| --- | --- | --- | --- | --- |
| 1 | ברזיל ניימאר | ספרד ברצלונה | 10 | 1026 |
| 1 | פורטוגל כריסטיאנו רונאלדו | ספרד ריאל מדריד | 10 | 1065 |
| 1 | ארגנטינה ליונל מסי | ספרד ברצלונה | 10 | 1147 |
| 4 | ברזיל לואיס אדריאנו | אוקראינהשחטאר דונצק | 9 | 628 |
| 5 | קולומביה ג'קסון מרטינס | פורטוגל פורטו | 7 | 629 |
| 5 | גרמניה תומאס מולר | גרמניה באיירן מינכן | 7 | 777 |
| 5 | אורוגוואי לואיס סוארס | ספרד ברצלונה | 7 | 827 |
| 5 | ארגנטינה קרלוס טבס | איטליה יובנטוס | 7 | 1156 |
| 9 | ארגנטינה סרחיו אגוארו | אנגליה מנצ'סטר סיטי | 6 | 550 |
| 9 | צרפת כרים בנזמה | ספרד ריאל מדריד | 6 | 664 |
| 9 | אורוגוואי אדינסון קבאני | צרפת פריז סן-ז'רמן | 6 | 920 |
| 9 | פולין רוברט לבנדובסקי | גרמניה באיירן מינכן | 6 | 932 |
ליונל מסי זכה בפעם החמישית בתואר מלך השערים לעונה בליגת האלופות, ניימאר זכה בפעם הראשונה וכריסטיאנו רונאלדו זכה בפעם הרביעית
סטטיסטיקה > מלך הבישולים

| דירוג | שחקן | קבוצה | בישולים | דקות |
| --- | --- | --- | --- | --- |
| 1 | ארגנטינה ליונל מסי | ספרד ברצלונה | 6 | 1147 |
| 2 | ספרד אנדרס אינייסטה | ספרד ברצלונה | 5 | 786 |
| 3 | גרמניה בסטיאן שוויינשטייגר | גרמניה באיירן מינכן | 4 | 456 |
| 3 | ספרד ססק פברגאס | אנגליה צ'לסי | 4 | 696 |
| 3 | ספרד קוקה | ספרד אתלטיקו מדריד | 4 | 833 |
| 3 | ברזיל דני אלבס | ספרד ברצלונה | 4 | 961 |
| 3 | פורטוגל כריסטיאנו רונאלדו | ספרד ריאל מדריד | 4 | 1065 |
ליונל מסי זכה בפעם השנייה בתואר מלך הבישולים לעונה בליגת האלופות.
סטטיסטיקה > נבחרת העונה

אופ"א בחרה את 18 השחקנים הבאים כנבחרת הטורניר.
| עמדה | שחקן | קבוצה |
| --- | --- | --- |
| שוער | איטליה ג'אנלואיג'י בופון | איטליה יובנטוס |
| שוער | גרמניה מארק-אנדרה טר שטגן | ספרד ברצלונה |
| הגנה | ספרד ג'רארד פיקה | ספרד ברצלונה |
| הגנה | ארגנטינה חאבייר מסצ'ראנו | ספרד ברצלונה |
| הגנה | ספרד ז'ורדי אלבה | ספרד ברצלונה |
| הגנה | סרביה ברניסלב איוואנוביץ' | אנגליה צ'לסי |
| הגנה | איטליה ג'ורג'ו קייליני | איטליה יובנטוס |
| קישור | ספרד סרחיו בוסקטס | ספרד ברצלונה |
| קישור | ספרד אנדרס אינייסטה | ספרד ברצלונה |
| קישור | גרמניה טוני קרוס | ספרד ריאל מדריד |
| קישור | קרואטיה איוואן רקיטיץ' | ספרד ברצלונה |
| קישור | איטליה אנדראה פירלו | איטליה יובנטוס |
| קישור | איטליה קלאודיו מרקיזיו | איטליה יובנטוס |
| התקפה | ארגנטינה ליונל מסי | ספרד ברצלונה |
| התקפה | ברזיל ניימאר | ספרד ברצלונה |
| התקפה | אורוגוואי לואיס סוארס | ספרד ברצלונה |
| התקפה | ספרד אלברו מוראטה | איטליה יובנטוס |
| התקפה | פורטוגל כריסטיאנו רונאלדו | ספרד ריאל מדריד |
ראו גם

עונת 2014/2015 בליגה האירופית
הערות שוליים

↑  UEFA.com, UEFA Champions League squad of the season, UEFA.com, ‏2015-06-09 (באנגלית)
| עונות בגביע אירופה לאלופות ובליגת האלופות |
| --- | --- | --- |
| גביע אירופה לאלופות | 1955/1956 • 1956/1957 • 1957/1958 • 1958/1959 • 1959/1960 • 1960/1961 • 1961/1962 • 1962/1963 • 1963/1964 • 1964/1965 • 1965/1966 • 1966/1967 • 1967/1968 • 1968/1969 • 1969/1970 • 1970/1971 • 1971/1972 • 1972/1973 • 1973/1974 • 1974/1975 • 1975/1976 • 1976/1977 • 1977/1978 • 1978/1979 • 1979/1980 • 1980/1981 • 1981/1982 • 1982/1983 • 1983/1984 • 1984/1985 • 1985/1986 • 1986/1987 • 1987/1988 • 1988/1989 • 1989/1990 • 1990/1991 • 1991/1992 |  |
| ליגת האלופות | 1992/1993 • 1993/1994 • 1994/1995 • 1995/1996 • 1996/1997 • 1997/1998 • 1998/1999 • 1999/2000 • 2000/2001 • 2001/2002 • 2002/2003 • 2003/2004 • 2004/2005 • 2005/2006 • 2006/2007 • 2007/2008 • 2008/2009 • 2009/2010 • 2010/2011 • 2011/2012 • 2012/2013 • 2013/2014 • 2014/2015 • 2015/2016 • 2016/2017 • 2017/2018 • 2018/2019 • 2019/2020 • 2020/2021 • 2021/2022 • 2022/2023 • 2023/2024 • 2024/2025 |  |
פרסי אימג'ן

| --- | --- |
 תיאור:  ציון לשבח בפרויקטים קולנועים או טלוויזיוניים שניתן על ידי הקהילה הלטינית.
 מיקום הטקס:  לוס אנג'לס 
 מדינה:  ארצות הברית
 הגוף המעניק:  קרן אימג'ן
 תקופת הפרס:  1985–הווה (כ־39 שנים) 
 Awards website
 
פרסי אימג'ן (באנגלית: Imagen Award, בספרדית: Imagen, פירושה תמונה), הוא פרס המוענק על ידי קרן אימג'ן, ארגון המוקדש ל"עידוד והכרה חיוביים של אומנות של לטינים בתעשיית הבידור". כדי להתמודד לפרס אימג'ן, פרויקט או אדם כאחד, חייבים לעבור תהליך סדור. נשיאת קרן אימג'ן היא הלן הרננדז.
היסטוריה

בשנת 1983, הלן הרננדז נפגשה עם הסופר ומפיק הטלוויזיה נורמן ליר. "ליר היה מודע היטב להיעדר הכמעט מוחלט, של הכרה חיובית של לטינים בתעשיית הבידור והבין את החשיבות של הכרה זו. השניים נפגשו עם מנהיגי הוועידה הלאומית לקהילה וצדק, ארגון ללא זהות עדתית, המחויב להילחם בדעות קדומות ובמתחים גזעיים".
התוצאה הייתה תחרות פרסי קרן אימג'ן (באנגלית: Imagen Foundation Awards competition; או בקיצור Imagen Awards), שהוקמה בשנת 1985.
בין זוכי העבר בפרס נכללים אנשי מקצוע משמעותיים בתעשיית הבידור כמו אנדי גרסיה, אנטוניו בנדרס, פיל רומן, אדוארד ג'יימס אולמוס, ביל מלנדז, ריטה מורנו, ג'ניפר לופז, ג'נה אורטגה והקטור אליזונדו.
קטגוריות זכייה

רשימת קטגוריות הפרס משתנה מעט משנה לשנה, על ידי הורדת קטגוריות מסוימות או הוספה של אחרות, בהתאם לעבודות המזוהות כיוצאות דופן, שנעשו באותה השנה.
קטגוריות זכייה > פרסי הקולנוע

הסרט הטוב ביותר
הבמאי הטוב ביותר - סרט
השחקן הטוב ביותר - סרט
השחקנית הטובה ביותר - סרט
קטגוריות זכייה > פרסי הטלוויזיה

תוכנית הטלוויזיה הטובה ביותר בפריים טיים
תוכנית הפריים טיים הטובה ביותר: דרמה
תוכנית הפריים טיים הטובה ביותר: קומדיה
תוכנית הפריים טיים הטובה ביותר: שידור מיוחד או סרט השבוע
הבמאי הטוב ביותר - טלוויזיה
השחקן הטוב ביותר - טלוויזיה (קומדיה)
השחקן הטוב ביותר - טלוויזיה (דרמה)
השחקנית הטובה ביותר - טלוויזיה (קומדיה)
השחקנית הטובה ביותר - טלוויזיה (דרמה)
שחקן המשנה הטוב ביותר - טלוויזיה (קומדיה)
שחקן המשנה הטוב ביותר - טלוויזיה (דרמה)
שחקנית המשנה הטובה ביותר - טלוויזיה (קומדיה)
שחקנית המשנה הטובה ביותר - טלוויזיה (דרמה)
השחקן הצעיר הטוב ביותר - טלוויזיה
השחקנית הצעירה הטובה ביותר - טלוויזיה
תוכנית הילדים הטובה ביותר
שחקן הדיבוב הטוב ביותר
הדיקומנטרי הטוב ביותר - טלוויזיה
תוכנית המידע הלאומית הטובה ביותר
תוכנית המידע המקומית הטובה ביותר
הסרט הקצר הטוב ביותר
ההרכב המוזיקלי הטוב ביותר לסרט או לטלוויזיה
המפקח המוזיקלי הטוב ביותר לסרט או לטלוויזיה
הפרסומת הטובה ביותר או קמפיין מודעות חברתית הטוב ביותר
תוכנית הריאליטי הטובה ביותר
קטגוריות זכייה > פרסי אינטרנט

סדרת האינטרנט הטובה ביותר: דרמה
סדרת האינטרנט הטובה ביותר: קומדיה
סדרת האינטרנט הטובה ביותר: מציאות או מידע
הערות שוליים

↑  "Latino Actors Honored at 22nd Annual Imagen Awards". Latin Beat Magazine. 1 באוקטובר 2007. אורכב מ-המקור ב-20 בפברואר 2016. נבדק ב-21 בינואר 2016 – via HighBeam Research. {{cite journal}}:  (עזרה)
↑  Hueso, Noela (12 באוגוסט 2011). "Imagen Awards: Helen Hernandez Discusses Hollywood Latinos' Progress (Q&A)". The Hollywood Reporter. נבדק ב-21 בינואר 2016. {{cite news}}:  (עזרה)
↑  Bryant, Jacob (6 באוקטובר 2015). "Variety's Michelle Sobrino Among Honorees for Imagen's Latinos in Entertainment". Variety. נבדק ב-21 בינואר 2016. {{cite news}}:  (עזרה)
↑  de la Fuente, Anna Marie (26 באוגוסט 2004). "Fete for Latino Feats". Daily Variety. אורכב מ-המקור ב-20 בפברואר 2016. נבדק ב-21 בינואר 2016 – via HighBeam Research. {{cite news}}:  (עזרה)
↑  Imagen Foundation ~ About
צ'זרה קרדיני

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  24 בפברואר 1896 Baveno, איטליה 
 פטירה:  3 בנובמבר 1956 (בגיל 60) לוס אנג'לס, ארצות הברית 
 מדינה:  איטליה, ממלכת איטליה 
 מקום קבורה:  לוס אנג'לס, קליפורניה
 ידוע בשל:  המצאת סלט קיסר
 תפקיד:  שף
 
צ'זרה קרדיני (באיטלקית: Cesare Cardini; ‏24 בפברואר 1896 – 3 בנובמבר 1956) היה שף ובעל מלון אמריקאי ממוצא איטלקי. קרדיני נודע כממציא המאכל סלט קיסר, הקרוי על שמו.
חייו

קרדיני נולד בסמוך לאגם מג'ורה שבצפון איטליה. לקרדיני היו שני אחים ושתי אחיות. בעוד שהאחיות נותרו באיטליה שלושת האחים היגרו לאמריקה ופתחו מסעדה במקסיקו סיטי.
בראשית שנות ה-20 של המאה ה-20 היגר צ'זרה לארצות הברית ופתח מסעדה בסקרמנטו שבקליפורניה, לאחר מכן עבר לסן דייגו ופתח בה מסעדה. במקביל פתח בטיחואנה שבמקסיקו מסעדה ומלון, וזאת על מנת שלא להיות מוגבל בשל האיסור על מכירת אלכוהול בארצות הברית בשנים אלו. בשנת 1929 פתח בהוליווד מסעדה ומלון הקרויים על שמו.
קרדיני נשא לאישה את אקמיל ונולדה להם בת – רוזה מריה קרדיני (1928–2003). בשנת 1935 עברה המשפחה ללוס אנג'לס.
המאכל סלט קיסר אותו המציא קרדיני, זכה להצלחה רבה בהוליווד ובהמשך ברחבי ארצות הברית.
קרדיני נפטר ב-3 בנובמבר 1956 בלוס אנג'לס בעקבות שבץ מוחי, ונקבר בבית הקברות אינגלווד.
פלאוס

| --- | --- |

 תרבות:  יוון העתיקה
 אב:  איאקוס 
 אם:  אנדאיס 
 אחים:  מנויטיוס, טלאמון 
 בן או בת זוג:  אנטיגונה, תטיס, לאודמיה 
 צאצאים:  אכילס, פולידורה, פולימלה 
 
במיתולוגיה היוונית, פלאוס (יוונית עתיקה: Πηλεύς) היה גיבור, מלך פתיה, בעלה של תטיס ואבי בנם אכילס. המיתוס הזה היה ידוע לקוראי ספריו של הומרוס כבר בסוף המאה ה-8 לפני הספירה.
משפחתו

פלאוס היה בנו של איאקוס, מלך האי אגינה, ואנדאיס, האוריאדה של הר פיליון בתסליה. הוא התחתן עם הנראידה תטיס, שממנה הוליד את אכילס.
פולימלה, בתו של פלאוס, הייתה אחת האמהות האפשריות של פאטרוקלוס על ידי מנויטיוס.
פלאוס ואחיו טלאמון היו חברים של יאסון ושניהם נחשבו כארגונאוטים. למרות שלא היו מלכים נוספים באגינה, מלכי אפירוס טענו למוצאם מפלאוס בתקופה ההיסטורית.
במיתולוגיה

פלאוס ואחיו טלאמון הרגו את אחיהם למחצה פוקוס, אולי בתאונת ציד ובוודאי ברגע ללא מחשבה, וברחו מאגינה כדי לחמוק מעונש. בפתיה טוהר פלאוס על ידי שליט העיר, אוריטיון, ולאחר מכן התחתן עם בתו של אוריטיון, אנטיגונה, על ידה נולדה לו בת, פולידורה. אוריטיון זכה לאזכור הכי קל בקרב הארגונאוטים (גם פלאוס וגם טלאמון היו ארגונאוטים בעצמם) ”בכל זאת לא ביחד, וגם לא ממקום אחד, כי הם ישבו רחוק ומרוחקים מאגינה”; אבל פלאוס הרג בטעות את אוריטיון במהלך ציד החזיר הקלידוני וברח מפתיה.
פלאוס טוהר מרצח אוריטיון באיולקוס על ידי אקסטוס. אשתו של אקסטוס, אסטידמיה, התאהבה בפלאוס ולאחר שהוא בוז לה, היא שלחה שליח לאנטיגונה כדי לומר לה שפלאוס עומד להתחתן עם בתו של אקסטוס. כתוצאה מכך תלתה אנטיגונה את עצמה.
אסטידמיה אמרה אז לאקסטוס שפלאוס ניסה לאנוס אותה. אקסטוס לקח את פלאוס למסע ציד בראש הר פיליון וברגע שפליוס נרדם, אקסטוס החביא את חרבו ונטש אותו על צלע ההר. פלאוס התעורר וכשקבוצת קנטאורים עמדה לתקוף אותו, הקנטאור החכם כיירון, או לפי מקור אחר, הרמס, החזיר לו את חרבו ופלאוס הצליח להימלט. הוא בזז את איולקוס וביתר את אסטידמיה, ואז הצעיד את צבאו בין הגפיים המרוטות. אקסטוס ואסטידמיה מתו והממלכה נפלה בידי בנו של יאסון, תסלוס.
במיתולוגיה > נישואיו לתטיס

לאחר מותה של אנטיגונה התחתן פלאוס עם הנראידה תטיס. הוא הצליח לזכות בה בעזרתו של פרוטאוס, שהורה לפלאוס להחזיק בה בחוזקה לאורך כל שינויי הצורה שלה בהם נהגה לנסות להימלט. בסעודת החתונה שלהם השתתפו רבים מהאלים האולימפיים. כמתנת חתונה, פוסידון נתן לפלאוס שני סוסים אלמותיים: בליוס וקסנתוס, הפייסטוס נתן לו סכין, אפרודיטה קערה עליה תבליט של ארוס, הרה נתנה לו כלמיס, אתנה חליל, נראוס סל של מלח האלים, שיש לו סגולה של אכילת יתר שאי אפשר לעמוד בפניה, תיאבון ועיכול וזאוס נתן לתטיס את כנפי ארקה.
במהלך המשתה, אריס, כנקמה על כך שלא הוזמנה, הפיק את תפוח המחלוקת, שהתחיל את המריבה שהובילה לפסק הדין של פאריס ובסופו של דבר למלחמת טרויה. נישואיהם של פלאוס ותטיס הולידו שבעה בנים, שישה מהם מתו בינקותם. הבן היחיד ששרד היה אכילס.
במיתולוגיה > בנו אכילס

תטיס ניסתה להפוך את בנה אכילס לבלתי פגיע. בגרסה הידועה, היא טבלה אותו בנהר סטיקס, כשהיא מחזיקה אותו בעקב אחד, שנותר פגיע. בגרסה מוקדמת ופחות פופולרית של הסיפור, תטיס משחה את הילד באמברוסיה והניח אותו על אש כדי לשרוף את חלקי גופו התמותה. היא הופרעה על ידי פלאוס והיא נטשה את האב והבן בזעם, והותירה את עקבו פגיע.
סיפור כמעט זהה מסופר על ידי פלוטרכוס, בספרו "על איסיס ואוסיריס", על האלה איסיס שורפת את אנושיותו של הנסיך מנרוס מביבלוס, בנה של המלכה אסטרטה, וכמו כן מופרעת לפני השלמת התהליך. בהמשך חייו, אכילס נהרג על ידי פאריס כאשר הוא נורה במקום הפגיע שלו, העקב. מכאן נגזר המונח "עקב אכילס".
פלאוס הפקיד את אכילס בידי הקנטאור כירון, לאמן אותו לממש את הפוטנציאל שלו להיות גיבור. באיליאדה, אכילס משתמש בסוסיו האלמותיים של פלאוס וגם מניף את החנית של אביו.
הערות שוליים

1 2  אפולודורוס, ביבליותקה, 1.9.16
↑  פלוטרכוס, חיי אישים, חיי אריסטידס, 20.6
↑  פאוסניאס, תיאור יוון, 2.29.4
↑  אריסטופאנס, העננים, 1063-1067
↑  אובידיוס, מטמורפוזות, 11.74-219
| --- | --- |
בקרת זהויות :  NLI: 987011340452605171  BNE: XX5468384  BnF: cb13742161k (data)  GND: 119310813  LCCN: n2017002328  SUDOC: 078600685  VIAF: 35263343   WorldCat (עם VIAF): 35263343
צ'ארלס בנט

| --- | --- |

 לידה:  7 באפריל 1943 (בן 81) ניו יורק, ארצות הברית 
 ענף מדעי:  מדעי המחשב
 מקום מגורים:  ארצות הברית
 מקום לימודים:  אוניברסיטת הרווארד (1971)  אוניברסיטת ברנדייס 
 מנחה לדוקטורט:  דייויד טרנבול, Berni Alder 
 מוסדות:  IBM  מרכז המחקר של IBM ע"ש תומאס ווטסון 
 פרסים והוקרה:  Clarivate Citation Laureates (2012)  עמית באגודה האמריקאית לקידום המדע (2020)  פרס שאנון (2020)  פרס דיראק של המרכז הבינלאומי לפיזיקה תיאורטית (2017)  פרס הארווי (2008)  פרס וולף לפיזיקה (2018)  עמית החברה הפיזיקלית האמריקאית  עמית IBM 
 תרומות עיקריות
 פיתוח אלגוריתמים קוונטיים, ובפרט פיתוח תחום הקריפטוגרפיה הקוונטית ופיתוח פרוטוקול החלפת מפתח קוונטי BB84
 
צ'ארלס הנרי בנט (באנגלית: Charles Henry Bennett; נולד ב-1943) הוא מדען מחשב, עמית IBM במעבדות המחקר של IBM. עבודתו מתרכזת בבסיס הפיזיקאלי של תורת המידע ויישומים שונים של מכניקת הקוונטים באלגוריתמים שונים לעיבוד והעברת מידע. פיתח יחד עם ז'יל ברסר את תחום הקריפטוגרפיה הקוונטית והיה לאחד ממיסדי תורת האינפורמציה הקוונטית.
קורות חייו

נולד בשנת 1943, בוגר תואר ראשון בכימיה מטעם אוניברסיטת ברנדייס (1964), ובוגר תואר דוקטור בדינמיקה מולקולרית מטעם אוניברסיטת הרווארד (1970).
בשנת 1972, לאחר שהצטרף למעבדות המחקר של IBM, עסק בפיתוח תורת החישוב ההפיך, בניסיון להראות שכל חישוב כללי אפשרי לביצוע גם בצורה הפיכה מבחינה לוגית ותרמודינמית. בשנת 1982 הציע פרשנות חדשה לבעיית השד של מקסוול המסבירה את הבעיה בכך שכל מחיקת מידע מצריכה השקעת עבודה. עקרונות החישוב ההפיך ישמשו לאחר מכן כבסיס לחישוב קוונטי, שכן כל שער קוונטי עליו מבוסס המחשב הקוונטי נדרש להיות הפיך.
בשנת 1984 פיתח יחד עם ז'יל ברסר מאוניברסיטת מונטריאול פרוטוקול החלפת מפתחות קוונטית, אשר נקרא לימים על שם יוצריו, BB84. פרוטוקול זה מאפשר תיאום מפתח בין שני גורמים מרוחקים, בעזרת שימוש בערוץ תקשורת קוונטי וערוץ תקשרות קלאסי מאומת. הפרוטוקול מבוסס על עקרון האי ודאות ומספק בטיחות מושלמת, כלומר בטיחות שלא ניתן לשבור גם בעזרת כוח חישוב גדול מאוד (לעומת בטיחות חישובית אשר מוגבלת ביכולת החישוב של היריב). בשנת 1989 בנה בשיתוף ג'ון סמולין מערכת ראשונה המדגימה את יכולות הקריפטוגרפיה הקוונטית.
בשנת 1993, יחד עם ז'יל ברסר ואחרים, פיתח את תאוריית הטלפורטציה הקוונטית, שיטה בה מצב קוונטי של מערכת כלשהי מפורק לרכיב קלאסי טהור ולרכיב קוונטי טהור (הממומש על ידי מערכת שזורה), נשלח על-גבי תקשורת קוונטית ומורכב בחזרה ביעד. באופן זה ניתן "לשדר" מצב קוונטי של מערכת לכל יעד שהוא, מבלי שנדרש למדוד את מצב המערכת במקור, או לדעת את מצב המערכת המקורי.
במהלך 1995–1997, יחד עם חוקרים נוספים, פיתח שיטות לתיקון שגיאות קוונטי, המאפשר העברת מידע קוונטי מעל קווי תקשורת בעלי הפרעות שונות.
בנט הוא חבר האקדמיה הלאומית למדעים של ארצות הברית ואגודת הפיזיקאים האמריקאית וכן זוכה פרס רנק לשנת 2006‏‏. בשנת 2008 זכה בפרס הארווי מטעם הטכניון. ב-2018 זכה בפרס וולף.
הערות שוליים

↑  IBM Fellows, באתר IBM
↑  פרס רנק לאלקטרואופטיקה
↑  פרופסור דייוויד אייזנברג וד”ר צ’רלס בנט – הזוכים בפרס הארווי לשנת 2008
| --- | --- |
בקרת זהויות :  dblp: 71/210  ISNI: 0000 0003 8718 7367  MGP: 292670  NTA: 112478360  ORCID: 0000-0003-0921-2643  ResearcherID: G-9082-2013  VIAF: 280101188   WorldCat (עם VIAF): 280101188